יש כרגע רשימה דיי מטורפת של מוצרים שמחכים שאני אתן להם קצת תשומת לב בבלוג [מזל שהם מופרדים במגירות שונות, אחרת בטוח היה פורץ פה מרד... אתן יודעות, קלשונים, לפידים בוערים. כאלה]. בין כל המוצרים האלה נמצאות גם המברשות של פרושופ שהזמנתי לפני חצי שנה, ואיכשהו עד היום לא ממש התייחסתי אליהן.כל המוצרים שיוצגו בפוסט הזה הם מליין המוצרים שמיוצר במיוחד לפרושופ, ונמכרים כמובן באתר.
בעבר התייחסתי בקצרה למברשת מס' 63, שמיועדת להנחת צלליות ולטשטושים. בהמשך קניתי גם את מברשת מס' 61 שאמורה להיות קטנה יותר. כמו שכתבתי כבר אז, אני לא רגילה לעבוד עם מברשות ברוחב כזה, ולקח לי הרבה זמן להתרגל אליהן. לטעמי האישי שתי המברשות גדולות מדי, ואני לא כ"כ הסתדרתי איתן. בנוסף הקצה שלהן דיי דוקרני והן לא כ"כ נעימות על העין [מס' 61 קצת יותר רכה ונוחה לעבודה].
105 הוא לק טורקיזי שימרי, מה שהופך את הגימור המאט למיוחד יותר [לדעתי הוא יותר suede מאשר מאט].כמו שאר הלקים של גולדן רוז יש לו ידית ארוכה [עדיין לא הצלחתי להחליט אם זה נוח או לא] ומברשת יחסית עבה שאני אוהבת.הפורמולה של הלק סמיכה ונוחה מאוד למריחה. מעצם היותו מאט היבוש שלו מהיר, אבל קצת פחות מהיר ממאטים אחרים שניסיתי. אפשר להסתפק בשכבה אחת עבה או בשתיים קצת יותר דקות.העמידות שלו הפתיעה אותי מאוד. בגלל שאני מקלידה המון בתקופה האחרונה רוב הלקים מתחילים לסגת בקצוות כבר אחרי יום או יומיים, ה-105 התחיל לסגת רק אחרי שלושה ימים, ורק אחרי 5 ימים זה כבר הפך להיות לא כ"כ אסתטי. ביום השישי התחילו קצת קילופים בכמה מקומות והייתי חייבת להחליף. יפה מאוד בהתחשב בעובדה שמאטים בד"כ לא הכי עמידים, וגם בהתחשב בעובדה שאין עליו טופ.כמו כל מאט גם הגימור המחוספס שלו קצת מתחיל להישחק, אבל זה לא מאוד בולט [באופן אישי אני חושבת שזה לק שיראה מצוין גם עם גימור מבריק].חששתי שההסרה תהיה קשה ותשאיר ציפורניים ועור עם כתמים ירוקים, אבל ההסרה הייתה חלקה ונקייה.לסיכום: לק מצוין מבחינת איכות. בלי ספק אחד הלקים הכי מיוחדים באוסף שלי כרגע.לצערי המצלמה הישנה שלי עשתה לי את המוות לכן יש מעט תמונות שלו, והן לא משקפות לגמרי את הייחוד שלו.
אני יודעת, השלב הזה יכול להיות מבאס במיוחד, בעיקר אחרי יום ארוך או אחרי לילה רווי בירה [או אחרי יום ארוך שמסתיים בלילה רווי בבירה]. אבל כבר הגעתן עד כאן, תשקיעו עוד 5 דק' בהסרה של האיפור, ותחסכו מעצמכן אח"כ שלל תופעות לוואי כמו גירוי, אדמומיות, פצעונים ואפילו דלקות [בעתיד אתן תודו לעצמכן כשתסבלו פחות מקמטים].מכיוון שתהליך הסרת איפור העיניים יכול להיות דיי סיוטי בפני עצמו חשוב למצוא מוצר ניקוי טוב שיעשה בשבילכן את העבודה. בסה"כ מסיר איפור טוב צריך להיות מסוגל להסיר את איפור העיניים שלכן תוך דקות בודדות, בעדינות ובלי מלחמות מיותרות. אם אתן צריכות לשפשף את העפעפיים באלימות תוך כדי תלישת ריסים סימן שאתן צריכות להחליף מסיר איפור.יש בשוק כל מיני סוגים של מסירי איפור שמגיעים בצורות שונות, לא משנה במה תבחרו, העיקר שהמוצר יעשה את העבודה בצורה יעילה.באופן אישי אני מעדיפה להשמש במסיר איפור דו פאזי, מבין מגוון של מוצרים שניסיתי ראיתי שזו השיטה שהכי מתאימה לי. מסיר איפור דו פאזי מכיל בבקבוק אחד שני נוזלים- אחד שמבוסס על מים ואחד שמבוסס על שמן. לפני השימוש חובה לנער את הבקבוק ורק אז לטפטף מעט מהמסיר על צמר גפן. מומלץ להצמיד את הפד לעפעף סגור למשך כמה שניות כדי לתת למסיר לפרק את האיפור, ורק אז לנגב את האיפור בתנועות עדינות. חשוב לחזור על התהליך עד שהעפעף נקי לגמרי, ואם יש צורך להחליף פד ולטפטף עוד מהמסיר [כמובן לנער קודם]. בשביל להסיר שאריות של תיחום תחתון ועליון אני אוהבת להשתמש גם בצמרוני אוזניים שאני טובלת במסיר הדו פאזי, ואז עוברת איתם בצורה נקודתית יותר כדי להסיר את השאריות.כרגע אני משתמשת בשני מסירים דו פאזיים- של לייף ושל גרנייה.במשך תקופה ארוכה מאוד השתמשתי רק במסיר של לייף ונשבעתי לו אמונים. אחרי שקראתי את הפוסט הזה של גלי [שגם נותן אחלה טיפים בסוף] הסתקרנתי והחלטתי לנסות את המסיר של גארנייה ואחרי כמה נסיונות והשוואות גיליתי ששני המסירים האלה דומים מאוד, ולכן אני אתייחס לשניהם ביחד.המוצר: מסיר איפור לעיניים לכל סוגי העורהחברה: Life [מיוצר ע"י קרליין וזהה לו מבחינת פורמולה. ממליצה לקנות בהתאם למבצעים]המחיר: מחיר מלא כ-60 ש"ח, בפועל נמכר לרוב במבצעים של כ-20 ש"ח. המוצר: Essentials מסיר איפור עמיד במים, 2 ב-1החברה: Garnierהמחיר: מחיר מלא כ-50 ש"ח, בפועל רכשתי במחיר מבצע של 20 ש"ח. המטרה של שני המסירים היא להתמודד עם איפור, כולל איפור עמיד. שניהם עושים את זה בצורה טובה מאוד, הם הצליחו להתמודד בהצלחה אפילו עם האייליינרים העמידים של ג'ייד [שהם סיוט מבחינת הסרה]. כדי להיות בטוחה ביעילות עשיתי את "מבחן החצי"- במקביל הסרתי את האיפור מכל עין בעזרת מסיר אחר, ביצעתי בדיוק את אותן הפעולות וקצב ההסרה היה כמעט זהה לחלוטין, בהבדלים מינוריים לכאן או לכאן.בסה"כ העבודה איתם דיי מהירה, ותוך דק' ספורות העפעף נשאר נקי לחלוטין. כמובן שמוצרים עמידים במיוחד דורשים קצת יותר עבודה.שני המוצרים משאירים על העפעף תחושה של שומניות, באופן אישי אני כבר כ"כ רגילה לזה ואני בכלל לא שמה לב. בכל מקרה השומניות הזו נספגת/מתאדה, ואם זה מפריע לכן אפשר לספוג את השאריות בעזרת טישו [אבל לא חובה, זה לא מסוכן].עם שני המסירים ניתן להסיר ביעילות גם איפור שפתיים.יש מספר הבדלים בין שני המסירים:המסיר של גארנייה מכיל 200 מ"ל לעומת המסיר של לייף שמכיל רק 150 מ"ל [במבצע המחיר שלהם זהה].עיצוב האריזה שונה, פתח הבקבוק של לייף רחב יותר לעומת זה של גארנייה, באופן אישי אני מעדיפה את הפתח הרחב יותר.על המסיר של לייף מצוין שהמוצר לא נוסה על בע"ח, מה שלא מצוין על המסיר של גארנייה.ההרגשה על העור מעט שונה, המסיר של גארנייה מעט יותר מימי, באופן אישי אני אוהבת יותר את ההרגשה שלו.לסיכום: האם אקנה את אחד המוצרים האלה שוב? בוודאי. אומנם לא האמנתי שיש מוצר שיצליח לתת פייט למסיר של לייף/קרליין, אבל אני מרוצה מהמסיר של גארנייה, וככל הנראה שארכוש אותו שוב רק בגלל שאני יותר אוהבת את ההרגשה שלו על העור.חשוב לי לציין שכמו כל מוצר, גם מסירי איפור משפיעים בצורה קצת שונה על כל אחת, ובהחלט יכול להיות שהמוצרים האלה לא יהיו מספיק טובים בשבילכן. אני יודעת שיש כאלה שלא אוהבות את תחושת השומניות שנשארת, או שהמסירים האלה גורמים לרגישות. אל תתייאשו, יש בשוק מגוון רחב של מוצרים ואין סיבה שהסרה של איפור תהיה מלחמת התשה.
[לשם הבהרה: לא עשיתי שום דבר כדי להטות את התוצאה לטובת הביודרמה. עריכת התמונה כללה רק חיתוך של הרקע, הקטנה ומעט הבהרה של כל התמונה כדי שתהיה ברורה יותר]הנוזל עצמו הוא שקוף ונעים, יש לו ריח עדין ואהבתי את ההרגשה שלו על העור. מה שכן, אחרי הניקוי העור נשאר רטוב ומומלץ לייבש אותו בטפיחות עדינות עם צמר גפן יבש/ טישו.הפיה של הבקבוק בגודל טוב שמאפשרת לשלוט על כמות החומר שרוצים להוציא וגם הסגירה שלו אטומה ויציבה.הוא מתמודד יפה מאוד עם מייקאפים ומצליח להסיר אותם בצורה מלאה. באופן אישי אני שונאת להסיר מייקאפ רק בעזרת מי פנים/ תחליב ניקוי בגלל שזה דורש יחסית הרבה זמן ובערך שדה כותנה שלם. בכל מקרה אם זה הקטע שלכן, חשוב לוודא שכשעוברים על הפנים הפד נשאר נקי לגמרי.בגלל שמותר להשתמש ב-sensibio גם באזור העיניים בבוקר אני אוהבת לעבור גם עליהן.
מוצרי הניקוי צריכים להיות מותאים לסוג העור, הגיל ובהתאם למצב של העור שלנו [למשל אקנה, סבוריאה וכו'].יש לי עור שמן ובד"כ בחורף יש לי התפרצות של סבוריאה, לכן אני משתדלת למצוא תכשירים שיעזרו לאזן את העור אבל לא יהיו אגרסיביים מאוד ולא יגרו את הסבוריאה עוד יותר.
היתרונות:המוצר מגיע בבקבוק עם משאבה נוחה מאוד שמאפשרת לשלוט בצורה טובה מאוד על כמות החומר שמוציאים, ומונעת בזבוז של חומר מיותר. בנוסף הבקבוק שקוף ואפשר בקלות לראות כמה חומר נשאר.
בניגוד לפרוביוטיק אסור להשתמש בו באזור העיניים ולכן אי אפשר להנות מהיכולת שלו להסיר איפור גם באזור הזה.לא ראיתי השפעה מיוחדת על האדמומיות, בניגוד למה שמובטח.
שאני אשפשף?! חלק ג' - הסרת איפור עיניים** עדכון קצרצר- בשבועיים האחרונים הבלוג שלי הפך להיות פח אשפה של כל מיני טרולים ושל אנשי שיווק שהחליטו לנצל את מערכת התגובות. בלית ברירה שיניתי את ההגדרות כך שתגובות יפורסמו רק אחרי אישור שלי. אני לא מתה על הרעיון, אבל כרגע אין לי ברירה אחרת. חשוב לי שתדעו שאני מעריכה את התגובות שלכן וזה לא נועד כדי להעניש אתכן או כל דבר כזה.